**บันทึกรายงานการประชุมสภาเทศบาลตำบลหนองคล้า**

**สมัยสามัญ สมัยที่ ๒ ประจำปี พ.ศ.๒๕๖๓**

**วันศุกร์ที่ ๒๒ พฤษภาคม พ.ศ.๒๕๖๓**

**ณ ห้องประชุมสภาเทศบาลตำบลหนองคล้า**

**-----------------------------------------**

**สมาชิกสภาฯมาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑.**  | นายชรวัตร อ้นสุวรรณ | ประธานสภาเทศบาลฯ | ชรวัตร อ้นสุวรรณ |
| ๒. | นายนวินวิชญ์ สินทวีทรัพย์ | สมาชิกสภาเทศบาล | นวินวิชญ์ สินทวีทรัพย์ |
| ๓. | นายชัยวัฒน์ สุทธิพานิช | สมาชิกสภาเทศบาล | ชัยวัฒน์ สุทธิพานิช |
| ๔. | นางสุกานดา อร่ามฉาย | สมาชิกสภาเทศบาล | สุกานดา อร่ามฉาย |
| ๕. | นายปานทิพย์ อินทรังษี | สมาชิกสภาเทศบาล | ปานทิพย์ อินทรังษี |
| ๖. | นางสำเนา อุตโมท | สมาชิกสภาเทศบาล | สำเนา อุตโมท |
| ๗. | นายบูชิต ผลอุทิศ | รองประธานสภาเทศบาลฯ | บูชิต ผลอุทิศ |
| ๘. | นายชลัช กิ่งมณี | สมาชิกสภาเทศบาล | ชลัช กิ่งมณี |
| ๙. | นายชัยสิทธิ์ เตชะดำรงธรรม | สมาชิกสภาเทศบาล | ชัยสิทธิ์ เตชะดำรงธรรม |
| ๑๐. | นายอภิชาติ สมบูรณ์ธรรม | สมาชิกสภาเทศบาล | อภิชาติ สมบูรณ์ธรรม |

**สมาชิกสภาฯไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
|  | นายจุมพล พงษ์พานิช | สมาชิกสภาเทศบาลฯ |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | นายชาญธวัช รัตนวงศ์ | รองนายกเทศมนตรีฯ | ชาญธวัช รัตนวงศ์ |
|  | นายสมเกียรติ หิรัญรังษี | เลขานุการนายกเทศมนตรีฯ | สมเกียรติ หิรัญรังษี |
| ๔. | นายอภิรักษ์ อุทัยรัศมี | หัวหน้าสำนักปลัดฯ | อภิรักษ์ อุทัยรัศมี |
| ๕. | นายอดิศักดิ์ พึ่งฝั่ง | ผอ.กองสวัสดิการสังคม | อดิศักดิ์ พึ่งฝั่ง |
| ๖. | นายป้อ ใจกล้า | ผู้อำนวยการกองช่าง | ป้อ ใจกล้า |
| ๗. | นายชรัตน์ ชนะภัย | ปลัดเทศบาลฯ | ชรัตน์ ชนะภัย |

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| ๘. | นางวนิดา ผลอุทิศ | นักวิเคราะห์นโยบายและแผนฯ | วนิดา ผลอุทิศ |
| ๙. | นายสมศักดิ์ กิรติภัทรนันท์ | ผู้อำนวยการกองสาธารณสุขฯ | สมศักดิ์ กิรติภัทรนันท์ |
| ๑๐. | นางสาวปาริชาติ ทวีบวรรัตน์ | นักวิชาการพัสดุชำนาญการ | ปาริชาติ ทวีบวรรัตน์ |
| ๑๑. | ร.ต.อ.วีระวัฒน์ จุลละนันท์ | สวป.สภ.ทุ่งเบญจา | วีระวัฒน์ จุลละนันท์ |

**เริ่มประชุม ๑๔.๐๐ น.**

นายนวินวิชญ์ สินทวีทรัพย์

เลขานุการสภาฯ - บัดนี้เวลา ๑๔.๐๐ น. ขออนุญาตตรวจนับองค์ประชุมครับมีสมาชิกสภา มาประชุมจำนวน ๑๐ ท่านนะครับ

 - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม (ฉบับที่ ๒) พ.ศ.๒๕๕๔ ข้อ ๒๕ เมื่อถึงกำหนดเวลานัดประชุมแล้ว ให้เลขานุการสภาท้องถิ่นตรวจสอบรายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่ เมื่อมีผู้มาประชุมครบองค์ประชุม ให้เลขานุการสภาท้องถิ่นให้สัญญาณเรียกสมาชิกสภาท้องถิ่นเข้าห้องประชุม ซึ่งเป็นตามระเบียบเทศบาล พ.ศ.๒๔๙๖ และที่แก้ไขเพิ่มเติมฉบับที่ ๑๓ พ.ศ. ๒๕๕๒ มาตรา ๒๗ การประชุมสภาท้องถิ่นต้องมีสมาชิกสภาฯ ไม่น้อยกว่ากึ่งหนึ่ง ซึ่งจำนวนสมาชิกสภาฯ ที่มีอยู่ ๑๐ ท่านครับ ถือว่าเกินกึ่งหนึ่ง ครบองค์ประชุมนะครับ ก่อนเปิดประชุมขอเชิญท่านรองประธานสภาฯ จุด ธูปเทียน บูชาพระรัตนตรัย ครับ

นายชรวัตร อ้นสุวรรณ

ประธานสภาฯ - สวัสดีสมาชิกสภาฯ ผู้บริหารและผู้เข้าร่วมประชุมทุกท่านผม นายชรวัตร อ้นสุวรรณ ประธานสภาเทศบาลตำบลหนองคล้า ขออนุญาตเปิดประชุมสภาสมัยสามัญ สมัยที่ ๒ ประจำปี พ.ศ.๒๕๖๓ วันที่ ๒๒ พฤษภาคม ๒๕๖๓ เวลา ๑๔.๐๐ น. ณ ห้องประชุมสภาเทศบาลตำบลหนองคล้า

**ระเบียบวาระที่ ๑ เรื่อง ประธานแจ้งให้ที่ประชุมทราบ**

นายชรวัตร อ้นสุวรรณ

ประธานสภาฯ - ไม่มีนะครับ

**ระเบียบวาระที่ ๒ เรื่องรับรองรายงานการประชุมสภาสมัยสามัญ สมัยแรก วันที่ ๒๔ กุมภาพันธ์ พ.ศ. ๒๕๖๓**

นายชรวัตร อ้นสุวรรณ

ประธานสภาฯ - ขอเลื่อนการรับรองไปสมัยหน้านะครับ

**ระเบียบวาระที่ ๓ เรื่อง** กระทู้ถาม

นายชรวัตร อ้นสุวรรณ

ประธานสภาฯ - ไม่มีนะครับ

**ระเบียบวาระที่ ๔ เรื่อง**ญัตติโอนเงินงบประมาณรายจ่ายประจำปีงบประมาณ ๒๕๖๓ (ตั้งจ่ายรายการใหม่)

นายชรวัตร อ้นสุวรรณ

ประธานสภาฯ - ขอเชิญผู้ยื่นเสนอญัตติครับ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - เรียนท่านประธานสภาฯ ผมนายชาญธวัช รัตนวงศ์ รองนายกเทศมนตรีตำบลหนองคล้า ขอเสนอญัตติขอโอนงบประมาณรายจ่ายประจำปีงบประมาณ ๒๕๖๓ โดยมีหลักการและเหตุผล ดังนี้

 หลักการ

-ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ หมวด ๔ การโอนและแก้ไขเปลี่ยนแปลงคำชี้แจงงบประมาณ ข้อ ๒๗ การโอนเงินงบประมาณรายจ่ายหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ให้เป็นไปตามอำนาจอนุมัติของสภาท้องถิ่น

เหตุผล

-สำนักปลัดเทศบาล กองคลัง กองช่าง กองการศึกษา กองสาธารณสุขและสิ่งแวดล้อม ขอโอนงบประมาณรายจ่ายประจำปีงบประมาณ ๒๕๖๓ ในหมวดครุภัณฑ์ เนื่องจากมีความจำเป็นที่จะต้องใช้สำหรับงานสำนักงาน รายละเอียดมีดังนี้

 โอนเพิ่ม

1. สำนักปลัดเทศบาล

 แผนงานบริหารงานทั่วไป

 งานบริหารงานทั่วไป

 หมวดครุภัณฑ์

ประเภท ครุภัณฑ์สำนักงาน

ครุภัณฑ์สำนักงาน ดังนี้

๑.๑ เก้าอี้ล้อเลื่อนแบบมีพนักพิงหลังสำหรับพนักงาน (งานทะเบียน

 ราษฎร) จำนวน ๒ ตัว ตัวละ ๓,๐๐๐.-บาท เป็นเงิน ๖,๐๐๐.-

 บาท

๑.๒ จัดซื้อโต๊ะประธานสภาฯ จำนวน ๑ ตัว เป็นเงิน ๑๐,๐๐๐.-บาท

๑.๓ ตู้เหล็กบานเลื่อนทึบ จำนวน ๒ ตู้ ๆ ละ ๔,๕๐๐.-บาท เป็นเงิน

 ๙,๐๐๐.-บาท

1. กองคลัง

 แผนงานบริหารงานทั่วไป

 งานบริหารงานคลัง

 หมวดครุภัณฑ์

ประเภท ครุภัณฑ์สำนักงาน

ครุภัณฑ์สำนักงาน ดังนี้

๒.๑ เก้าอี้ล้อเลื่อนแบบมีพนักพิงหลังสำหรับพนักงาน จำนวน ๒ ตัว

 ตัวละ ๓,๐๐๐.-บาท เป็นเงิน ๖,๐๐๐.-บาท

๒.๒ จัดซื้อโต๊ะทำงานเหล็ก ๕ ฟุต จำนวน ๑ ตัว เป็นเงิน ๗,๐๐๐.-

 บาท

๒.๓ จัดซื้อโต๊ะคอมพิวเตอร์ พร้อมที่วาง CPU จำนวน ๒ ตัว ๆ ละ

 ๔,๒๐๐ เป็นเงิน ๘,๔๐๐.-บาท

1. กองการศึกษา

 แผนงานการศึกษา

 งานระดับก่อนวัยเรียนและประถมศึกษา

 หมวดครุภัณฑ์

ประเภท ครุภัณฑ์สำนักงาน

ครุภัณฑ์สำนักงาน ดังนี้

๓.๑ จัดซื้อเครื่องปรับอากาศสำหรับศูนย์พัฒนาเด็กเล็กวัดศรีเมือง

 ๙๐๐๐ BTU เป็นเงิน ๑๕,๐๐๐.-บาท

1. กองช่าง

 แผนงานเคหะและชุมชน

 งานบริหารงานทั่วไปเกี่ยวกับเคหะและชุมชน

 หมวดครุภัณฑ์

ประเภท ครุภัณฑ์สำนักงาน

ครุภัณฑ์สำนักงาน ดังนี้

๔.๑ จัดซื้อโต๊ะคอมพิวเตอร์ พร้อมที่วาง CPU จำนวน ๒ ตัว ๆ ละ

๔,๒๐๐ เป็นเงิน ๘,๔๐๐.-บาท

ราคาตามท้องตลาด เนื่องจากไม่มีราคาตามมาตรฐานครุภัณฑ์

1. สำนักปลัดเทศบาล

 แผนงานบริหารงานทั่วไป

 งานบริหารงานทั่วไป

 หมวดครุภัณฑ์

ประเภท ครุภัณฑ์คอมพิวเตอร์

ครุภัณฑ์คอมพิวเตอร์ ดังนี้

๕.๑ จัดซื้อเครื่องพิมพ์ Multifunction แบบฉีดหมึกพร้อมติดตั้งถัง

 หมึกพิมพ์ (Ink Tank Printer) จำนวน ๑ เครื่อง เป็นเงิน

 ๘,๐๐๐.-บาท

1. กองคลัง

 แผนงานบริหารงานทั่วไป

 งานบริหารงานคลัง

 หมวดครุภัณฑ์

ประเภท ครุภัณฑ์คอมพิวเตอร์

ครุภัณฑ์คอมพิวเตอร์ ดังนี้

๖.๑ จัดซื้อเครื่องคอมพิวเตอร์สำหรับงานสำนักงาน (จดขนาดไม่น้อย

 กว่า ๑๙ นิ้ว จำนวน ๑ เครื่อง เป็นเงิน ๑๗,๐๐๐.-บาท

๖.๒ จัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink

 Tank Printer) จำนวน ๑ เครื่อง เป็นเงิน ๔,๓๐๐.-บาท

๖.๓ จัดซื้อเครื่องพิมพ์เลเซอร์ หรือ LED ขาวดำ จำนวน ๑ เครื่อง

 เป็นเงิน ๒,๖๐๐.-บาท

1. กองสาธารณสุขและสิ่งแวดล้อม

 แผนงานสาธารณสุข

 งานบริหารงานทั่วไปเกี่ยวกับสาธารณสุข

 หมวดครุภัณฑ์

ประเภท ครุภัณฑ์คอมพิวเตอร์

ครุภัณฑ์คอมพิวเตอร์ ดังนี้

๗.๑ จัดซื้อเครื่องพิมพ์เลเซอร์ หรือ LED ขาวดำ จำนวน ๑ เครื่อง

 เป็นเงิน ๒,๖๐๐.-บาท

1. กองช่าง

 แผนงานเคหะและชุมชน

 งานบริหารงานทั่วไปเกี่ยวกับเคหะและชุมชน

 หมวดครุภัณฑ์

ประเภท ครุภัณฑ์คอมพิวเตอร์

ครุภัณฑ์คอมพิวเตอร์ ดังนี้

๘.๑ จัดซื้อเครื่องคอมพิวเตอร์สำหรับงานสำนักงาน (จดขนาดไม่น้อย

 กว่า ๑๙ นิ้ว จำนวน ๒ เครื่อง เป็นเงิน ๓๔,๐๐๐.-บาท

 ตามประกาศเกณฑ์ราคากลางและคุณลักษณะพื้นฐานครุภัณฑ์

 คอมพิวเตอร์ ปี ๒๕๖๒

1. สำนักปลัด

 แผนงานรักษาความสงบภายใน

 งานบริหารงานทั่วไปเกี่ยวกับการรักษาความสงบภายใน

 หมวดค่าครุภัณฑ์

ประเภท ครุภัณฑ์เครื่องดับเพลิง

 ๙.๑ จัดซื้อชุดดับเพลิง จำนวน ๔ ชุด เป็นเงิน ๒๐๐,๐๐๐.-บาท

 ตามบัญชีราคามาตรฐานครุภัณฑ์ ปี ๒๕๖๒

รวมเป็นเงินทั้งสิ้น ๓๓๘,๓๐๐.-บาท (-สามแสนสามหมื่นแปดพันสามร้อยบาทถ้วน-)

โอนลด

-แผนงานบริหารงานทั่วไป งานบริหารทั่วไป หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ (โครงการจัดการเลือกตั้งสมาชิกสภาและผู้บริหารท้องถิ่นและสนับสนุนการจัดการเลือกตั้งในระดับต่าง ๆ ตามนโยบายรัฐบาล) เป็นเงิน ๘๘,๓๐๐.-บาท แผนงานบริหารทั่วไป งานบริหารทั่วไป หมวดเงินอุดหนุน ประเภทเงินอุดหนุนส่วนราชการ เป็นเงิน ๒๕๐,๐๐๐.-บาท รวมเป็นเงินทั้งสิ้น ๓๓๘,๓๐๐.-บาท (-สามแสนสามหมื่นแปดพันสามร้อยบาทถ้วน-) จึงเรียนมายังสภาเทศบาลตำบลหนองคล้าเพื่อพิจารณาให้ตั้งจ่ายรายการใหม่ ตามรายละเอียดข้างต้น ในงบประมาณรายจ่ายประจำปีงบประมาณ พ.ศ. ๒๕๖๓ ต่อไป

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดสอบถามเพิ่มเติมหรือไม่ครับ

- ถ้าไม่มี ผมขอมติที่ประชุมครับ

**มติที่ประชุม** มติที่ประชุมเห็นชอบอนุมัติให้โอนงบประมาณรายจ่ายประจำปีงบประมาณ ๒๕๖๓ (ตั้งจ่ายรายการใหม่)

รับรองให้โอนงบประมาณฯ จำนวน ๗ เสียง

ไม่รับรอง จำนวน - เสียง

งดออกเสียง จำนวน ๓ เสียง

**มติที่ประชุมเห็นชอบนะครับ**

นายชรวัตร อ้นสุวรรณ

ประธานสภาฯ -ญัตติต่อไป ญัตติขออนุมัติจ่ายขาดเงินสะสมจัดซื้อรถน้ำเอนกประสงค์

(งานป้องกัน)

นายชรวัตร อ้นสุวรรณ

ประธานสภาฯ - ขอเชิญผู้ยื่นเสนอญัตติครับ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - เรียนท่านประธานสภาฯ ผมนายชาญธวัช รัตนวงศ์ รองนายกเทศมนตรีตำบลหนองคล้า ขอเสนอญัตติขออนุมัติจ่ายขาดเงินสะสมเพื่อซื้อรถน้ำเอนกประสงค์ จำนวน ๑ คัน โดยมีหลักการและเหตุผล ดังนี้

 หลักการ

* ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาและตรวจเงินขององค์กรปกครองส่วนท้องถิ่น พ.ศ. ๒๕๔๗ หมวด ๘ เงินสะสม ข้อ ๘๙ (๑) ให้กระทำเฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

เหตุผล

* เนื่องจากปัจจุบันเทศบาลตำบลหนองคล้ามีรถบรรทุกน้ำเอนกประสงค์อยู่ ๑ คัน แต่มีอายุการใช้งาน ๑๕ ปี ซึ่งปัจจุบัน สภาพรถน้ำต้องมีการซ่อมแซมและบำรุงรักษาตลอดเวลา ทำให้เสียงบประมาณในการซ่อมแซมเป็นจำนวนมาก และงานป้องกันและบรรเทาสาธารณภัย ซึ่งมีหน้าที่ ปฏิบัติงานเกี่ยวกับการดูแลความปลอดภัยในชีวิตและทรัพย์สิน และดูแลคุณภาพชีวิตของประชาชนภายในเขตเทศบาลตำบลหนองคล้า เพื่อที่พนักงานป้องกันและบรรเทาสาธารณภัย ได้มีรถบรรทุกน้ำเอนกประสงค์ขนาด ๖ ล้อ จุน้ำได้ไม่น้อยกว่า ๖,๐๐๐ ลิตร ใช้ในการบริการน้ำอุปโภคบริโภคให้แก่ประชาชนในเขตพื้นที่เทศบาล ตลอดจนใช้
* พื้นที่ในการปฏิบัติงานในการช่วยเหลือประชาชนในเหตุที่เกี่ยวกับระงับอัคคีภัย และสภาวะภัยแล้ง เพื่อมีความพร้อมใช้งานได้ทันท่วงที ดังนั้นจึงขออนุมัติจ่ายขาดเงินสะสมเพื่อจัดซื้อรถบรรทุกน้ำเอนกประสงค์ จำนวน ๑ คัน ในวงเงินงบประมาณ ๒,๕๐๐,๐๐๐.-บาท จึงเรียนมายังสภาเทศบาลตำบลหนองคล้าเพื่อพิจารณาอนุมัติให้จ่ายขาดเงินสะสมดังกล่าวตามรายละเอียดข้างต้น ประจำปีงบประมาณ พ.ศ. ๒๕๖๓ ต่อไป

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดสอบถามเพิ่มเติมหรือไม่ครับ

- ถ้าไม่มี ผมขอมติที่ประชุมครับ

**มติที่ประชุม** มติที่ประชุมเห็นชอบอนุมัติจ่ายขาดเงินสะสมเพื่อซื้อรถน้ำ

 เอนกประสงค์ จำนวน ๑ คัน

* รับรองให้จ่ายขาดเงินสะสม จำนวน ๗ เสียง
* ไม่รับรอง จำนวน - เสียง
* งดออกเสียง จำนวน ๓ เสียง
* **มติที่ประชุมเห็นชอบนะครับ**

นายชรวัตร อ้นสุวรรณ

ประธานสภาฯ -ญัตติต่อไป ญัตติขอรับบริจาคครุภัณฑ์สำนักงาน (เครื่องถ่ายเอกสาร)

 (กองคลัง) ขอเชิญผู้ยื่นเสนอญัตติครับ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - เรียนท่านประธานสภาฯ ผมนายชาญธวัช รัตนวงศ์ รองนายกเทศมนตรีตำบลหนองคล้า ขอเสนอญัตติขอรับบริจาคครุภัณฑ์สำนักงาน (เครื่องถ่ายเอกสาร) โดยมีหลักการและเหตุผล ดังนี้

 หลักการ

* ด้วยพระราชบัญญัติการจัดซื้อจัดจ้างและการบริหารพัสดุภาครัฐ

พ.ศ. ๒๕๖๐ และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ หมวด ๙ การบริหารพัสดุ ส่วนที่ ๑ การเก็บ การบันทึก การเบิกจ่าย ข้อ ๒๐๒ การบริหารพัสดุของหน่วยงานของรัฐให้ดำเนินการตามหมวดนี้ เว้นแต่มีระเบียบของทางราชการหรือกฎหมายกำหนดไว้เป็นอย่างอื่น การบริหารพัสดุในหมวดนี้ ไม่ใช้บังคับกับงานบริการ งานก่อสร้าง งานจ้างที่ปรึกษา และงานจ้างออกแบบหรือควบคุมงานก่อสร้าง การเก็บและการบันทึกข้อ ๒๐๓ เมื่อเจ้าหน้าที่ได้รับมอบพัสดุแล้วให้ดำเนินการ ดังต่อไปนี้ ๑. ลงบัญชีหรือทะเบียนเพื่อควบคุมพัสดุแล้วแต่กรณี แยกเป็นชนิด และแสดงรายการตามตัวอย่างที่คณะกรรมการนโยบายกำหนด โดยให้มีหลักฐานการรับเข้าบัญชีหรือทะเบียนไว้ประกอบรายการด้วย ๒. เก็บรักษาพัสดุให้เป็นระเบียบเรียบร้อย ปลอดภัย และให้ครบถ้วนถูกต้องตามบัญชีหรือทะเบียน

เหตุผล

* กองคลัง ได้รับหนังสือขอบริจาคครุภัณฑ์สำนักงาน (เครื่องถ่าย

เอกสาร) ระบบ ดิจิตอล ยี่ห้อง CONNON iR-ADV C5250 หมายเลขเครื่อง NO.JMN17358 จำนวน ๑ เครื่อง ราคา ๑๐๐,๐๐๐.-บาท จากบริษัท ไทยอินเตอร์ ก๊อปปี้ ๒๕๐๙ จำกัด เพื่อไว้ใช้ประโยชน์ต่อไป

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดสอบถามเพิ่มเติมหรือไม่ครับ

- ถ้าไม่มี ญัตติต่อไปนะครับขอรับบริจาคครุภัณฑ์ให้ศูนย์พัฒนาเด็กเล็กที่อยู่ในสังกัด เทศบาลตำบลหนองคล้า ขอเชิญผู้เสนอญัตติครับ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - เรียนท่านประธานสภาฯ ผมนายชาญธวัช รัตนวงศ์ รองนายกเทศมนตรีตำบลหนองคล้า ขอเสนอญัตติขอรับบริจาคครุภัณฑ์ให้ศูนย์พัฒนาเด็กเล็กที่อยู่ในสังกัด เทศบาลตำบลหนองคล้าโดยมีหลักการและเหตุผลดังนี้

 **หลักการ**

* ด้วยพระราชบัญญัติการจัดซื้อจัดจ้างและการบริหารพัสดุภาครัฐ

 พ.ศ. ๒๕๖๐ และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ หมวด ๙ การบริหารพัสดุ ส่วนที่ ๑ การเก็บ การบันทึก การเบิกจ่าย ข้อ ๒๐๒ การบริหารพัสดุของหน่วยงานของรัฐให้ดำเนินการตามหมวดนี้ เว้นแต่มีระเบียบของทางราชการหรือกฎหมายกำหนดไว้เป็นอย่างอื่น การบริหารพัสดุในหมวดนี้ ไม่ใช้บังคับกับงานบริการ งานก่อสร้าง งานจ้างที่ปรึกษาและงานจ้างออกแบบหรือควบคุมงานก่อสร้าง การเก็บและการบันทึก ข้อ ๒๐๓ เมื่อเจ้าหน้าที่ได้รับมอบพัสดุแล้วให้ดำเนินการ ดังต่อไปนี้

 ๑. ลงบัญชีหรือทะเบียนเพื่อควบคุมพัสดุแล้วแต่กรณี แยกเป็นชนิด และแสดงรายการตามตัวอย่างที่คณะกรรมการนโยบายกำหนด โดยให้มีหลักฐานการรับเข้าบัญชีหรือทะเบียนไว้ประกอบรายการด้วย

 ๒. เก็บรักษาพัสดุให้เรียบร้อย ปลอดภัย และให้ครบถ้วนถูกต้องตามบัญชีหรือทะเบียน

 **เหตุผล**

* กองการศึกษา ได้รับบริจาคครุภัณฑ์ จาก ศาลเจ้าพ่อห้วยสะท้อน

จำนวน ๔ รายการ เพื่อไว้ใช้ในศูนย์พัฒนาเด็กเล็กที่อยู่ในสังกัด เทศบาลตำบลหนองคล้า ดังนี้

1. ศูนย์พัฒนาเด็กเล็กวัดศรีเมือง ดังนี้

 ๑.๑ ครุภัณฑ์สำนักงาน ถังน้ำพลาสติก COMOS ขนาด ๕,๐๐๐ ลิตร จำนวน ๑ ถังละ ๆละ ๑๙,๐๐๐.-บาท เป็นเงิน ๑๙,๐๐๐.-บาท

๑.๒ ครุภัณฑ์งานบ้านงานครัว เครื่องกรองน้ำ ยี่ห้อ PURE จำนวน ๑ เครื่อง ๆละ ๑๗,๐๐๐.-บาท เป็นเงิน ๑๗,๐๐๐.-บาท

 ๒. ศูนย์พัฒนาเด็กเล็กวัดทุ่งเบญจา ดังนี้

๒.๑ ครุภัณฑ์สำนักงาน พัดลมติดผนัง ยี่ห้อ Hatari รุ่น HT- W๑๘ M๔ ขนาด ๑๘” จำนวน ๔ ตัวๆละ ๑,๕๐๐.-บาท เป็นเงิน ๖,๐๐๐.-บาท

๒.๒ ครุภัณฑ์งานบ้านงานครัว เครื่องกรองน้ำ ยี่ห้อ GOOD DRINKING WATER จำนวน ๑ เครื่อง ๆละ ๑๗,๐๐๐.-บาท เป็นเงิน ๑๗,๐๐๐.-บาท

 รวมเป็นเงินทั้งสิ้น ๕๙,๐๐๐.-บาท (ห้าหมื่นเก้าพันบาทถ้วน)

เพื่อไว้ใช้ประโยชน์สำหรับศูนย์พัฒนาเด็กเล็กทั้ง ๒ ศูนย์ จึงเรียนมายังสภาเทศบาลตำบลหนองคล้าเพื่อทราบต่อไป

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดสอบถามเพิ่มเติมหรือไม่ครับ

* ญัตติต่อไป ญัตติเพื่อแจ้งให้สภาเทศบาลตำบลหนองคล้าทราบ

 การจ่ายขาดเงินรายได้สะสมของสถานศึกษา เพื่อก่อสร้างโครงการพื้นฐาน ประจำปีงบประมาณ ๒๕๖๓ จำนวน ๑ โครงการ ขอเชิญผู้เสนอญัตติครับ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - เรียนท่านประธานสภาฯ ผมนายชาญธวัช รัตนวงศ์ รองนายกเทศมนตรีตำบลหนองคล้า ขอเสนอญัตติญัตติ เพื่อแจ้งให้สภาเทศบาลตำบลหนองคล้าทราบ การจ่ายขาดเงินรายได้สะสมของสถานศึกษา เพื่อก่อสร้างโครงการพื้นฐาน ประจำปีงบประมาณ

 ๒๕๖๓ จำนวน ๑ โครงการ รวมเป็นเงินทั้งสิ้น ๖๗,๓๐๐.-บาท โดยมีหลักการและเหตุผล ดังนี้

 **หลักการ**

* ตามระเบียบกระทรวงมหาดไทยว่าด้วยรายได้และการจ่ายเงิน

ของสถานศึกษาสังกัดองค์กรปกครองส่วนท้องถิ่น พ.ศ. ๒๕๖๒ หมวด ๓ การบริหารรายได้ รายจ่าย และการพัสดุของสถานศึกษา ดังนี้ข้อ ๑๓ ในกรณีที่สถานศึกษามีรายได้ไม่เพียงพอและมีความจำเป็นต้องใช้จ่ายเงิน ผู้บริหารท้องถิ่นอาจอนุมัติให้ใช้จ่ายจากเงินรายได้สะสมได้ตามความจำเป็น โดยมีความเห็นชอบของคณะกรรมการการใช้จ่ายจากเงินรายได้สะสมตามวรรคหนึ่งให้กระทำได้เฉพาะกิจการที่อยู่ในอำนาจหน้าที่ของ สถานศึกษา ซึ่งเกี่ยวกับด้านการบริการผู้เรียน หรือกิจการที่เพิ่มพูนรายได้ของสถานศึกษา หรือกิจการที่จัดทำเพื่อแก้ไขความเดือดร้อนของผู้เรียน ต้องเกิดประโยชน์กับผู้เรียนโดยตรง และต้องเป็นไปตามแผนพัฒนาของสถานศึกษา ทั้งนี้ การใช้จ่ายจากเงินรายได้สะสมของสถานศึกษา ให้จัดทำเป็น โครงการหรือกิจกรรมบรรจุไว้ในแผนปฏิบัติการประจำปีงบประมาณ

 **เหตุผล**

* ปัจจุบันศูนย์พัฒนาเด็กเล็กวัดศรีเมืองได้ดำเนินการเปิดทำการ

เรียน -การสอนเรียบร้อยแล้วตั้งแต่วันที่ ๒๕ ตุลาคม ๒๕๖๒ แต่เนื่องจากบริเวณด้านหน้าอาคารยังไม่มีการติดตั้งหลังคากันสาดบริเวณด้านหน้าอาคาร ศูนย์พัฒนาเด็กเล็กวัดศรีเมือง ซึ่งส่งผลทำให้แดดส่องเข้าไปด้านในตัวอาคาร/เวลาหน้าฤดูฝนๆจะสาดเข้าไปยังบริเวณด้านหน้าประตูอาคาร ซึ่งจะส่งผลกระทบต่อการเรียนการสอนประกอบกับในช่วงฤดูฝน เวลาที่ผู้ปกครองมารับเด็กนักเรียนอาจโดนละอองฝนได้ เพื่อเป็นการป้องกันและแก้ไขปัญหาที่จะเกิดขึ้นรวมทั้งเป็นการอำนวยความสะดวกให้กับเด็กนักเรียนและผู้ปกครอง เทศบาลตำบลหนองคล้าจึงได้จัดทำโครงการนี้ขึ้น เพื่อให้สอดคล้องกับ

มาตรฐานการดำเนินงานของศูนย์พัฒนาเด็กเล็กขององค์กรปกครองส่วนท้องถิ่น ประจำปี ๒๕๖๓ จึงขอเสนอญัตติมายังเทศบาลตำบลหนองคล้า เพื่อทราบต่อไป

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดสอบถามเพิ่มเติมหรือไม่ครับ

* สอบถามครับเงินตัวนี้มาจากไหน และเงินอะไรครับ

นายอดิศักดิ์ พึ่งฝั่ง

ผู้อำนวยการกองสวัสดิการ

รักษาราชการแทนผอ.กองการศึกษา - เป็นเงินรายได้สะสมของศูนย์เด็กเล็กวัดศรีเมือง เป็นเงินที่เหลือจ่าย

ค่าอาหารกลางวันกับอาหารเสริม (นม) ซึ่งเงินตัวนี้ตกเป็นเงินรายได้สะสมของศูนย์พัฒนาเด็กเล็กวัดศรีเมือง ซึ่งปัจจุบันมีอยู่ ๑๒๐,๐๐๐.-บาท เงินประเภทนี้ใช้ได้เกี่ยวกับภารกิจของศูนย์พัฒนาเด็กเล็กวัดศรีเมืองเท่านั้นครับ

นายชรวัตร อ้นสุวรรณ

ประธานสภาฯ - ครับมีสมาชิกสภาฯ ท่านใดสอบถามเพิ่มเติมหรือไม่ครับ

* ถ้าไม่มีผมไปเรื่องอื่น ๆ นะครับ

**ระเบียบวาระที่ ๕ เรื่องอื่น ๆ**

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดเสนอเรื่องอื่น ๆ หรือไม่ครับ

นางสำเนา อุตโมท

สมาชิกสภาฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ ขอสอบถามเรื่องขยายเขตไฟฟ้าตรงฝายแก้มลิงค่ะมันมืดมากและอันตรายค่ะ

นายชาญธวัช รัตนวงศ์

รองนายกเทศมนตรีฯ

ปฏิบัติหน้าที่แทนนายกเทศมนตรีฯ - ครับตามเรื่องให้นะครับ

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดเสนอเรื่องอื่น ๆ หรือไม่ครับ

นายบูชิต ผลอุทิศ

รองประธานสภาฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ ขอฝากเรื่องไฟฟ้าซอยพานทองดับครับ ช่วยดำเนินการด้วยครับ

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดเสนอเรื่องอื่น ๆ หรือไม่ครับ

นายปานทิพย์ อินทรังษี

สมาชิกสภาฯ - เรียนท่านประธานสภาฯ ผมนายปานทิพย์ อินทรังษี สมาชิกสภาเทศบาลตำบลหนองคล้า เขต ๑ ไฟฟ้าหลังโรงเรียนอนุบาลบ้าน หนองคล้าครับ ที่เคยขอไว้ไม่ทราบว่าเรื่องติดต่อถึงไหนครับ

นายป้อ ใจกล้า

ผู้อำนวยการกองช่าง - ขอชี้แจงครับ ได้เคยให้พนักงานเข้าไปดูแล้ว ปรากฏว่ามีไฟฟ้าติดไว้มากเกินกำลังโหลดของไฟฟ้าครับ มันเกินตู้ควบคุมครับ

นายชรวัตร อ้นสุวรรณ

ประธานสภาฯ - มีสมาชิกสภาฯ ท่านใดเสนอเรื่องอื่น ๆ หรือไม่ครับ

- ถ้าไม่มีแล้ว บัดนี้เราได้ประชุมครบทุกวาระแล้ว ขอปิดประชุมครับ

**ปิดประชุม** เวลา ๑๕.๐๐ น.

 ลงชื่อ............................................................ผู้บันทึกรายงานการประชุม

 (นายนวินวิชญ์ สินทวีทรัพย์)

 เลขานุการสภาเทศบาลตำบลหนองคล้า

**คณะกรรมการตรวจรายงานการประชุม**

ได้ดำเนินการตรวจรายงานการประชุมสภาเทศบาลตำบลหนองคล้า สมัยสามัญ สมัยที่ ๒ ประจำปี พ.ศ.๒๕๖๓

วันที่ ๒๒ พฤษภาคม พ.ศ. ๒๕๖๓ เสร็จเรียบร้อยแล้ว จึงลงลายมือชื่อไว้

ลงชื่อ...................................ประธานคณะกรรมการตรวจรายงานการประชุม

 (นายบูชิต ผลอุทิศ)

 รองประธานสภาเทศบาลตำบลหนองคล้า

ลงชื่อ...................................คณะกรรมการตรวจรายงานการประชุม

 (นายชัยสิทธิ์ เตชะดำรงธรรม)

 สมาชิกสภาเทศบาลตำบลหนองคล้า

ลงชื่อ...................................เลขาคณะกรรมการตรวจรายงานการประชุม

 (นายนวินวิชญ์ สินทวีทรัพย์)

 เลขานุการสภาเทศบาลตำบลหนองคล้า

 ลงชื่อ.................................................ผู้รับรองรายงานการประชุม

 (นายชรวัตร อ้นสุวรรณ)

 ประธานสภาเทศบาลตำบลหนองคล้า